Det gør mig ondt  Det er vidt forskelligt, hvad man bør gøre.. Jeg tror du ved det, når du står der. Sørg for at have en veninde i baghånden, der kan tage ham hvis du ikke kan.
Kære Sandra Jeg kan godt huske da du købte Cashew. Smukke, hvide, problemhest... Hvor godt for ham at du kan sige til før det bliver rigtigt slemt. For 4 år siden gjorde jeg det samme for min elskede, elskede Basse. Jeg ville ikke at hun skulle blive skidt før hun døde. Det viste sig dog at hun var i fremskreden organsvigt da hun blev aflivet, hvilket kun bekræftede mig i min beslutning. Ja, jeg stod med hende. Jeg valgte en mandag morgen kl. 8.00, og kørte ud til hesten kl. 6, med gulerødder, børster og kamera. Vi tog den helt store nussetur, og jeg fortalte hende alt det, jeg manglede at fortælle hende. At jeg elskede hende, og at jeg ville savne hende, mere end der var højt fra jorden og til himlen, og mere end der var langt fra øst til vest. Vejret var smukt og dejligt. Jeg var alene, og holdt hende selv da hun fik sprøjten. Jeg holdt blidt i snoren da hun lagde sig, og satte mig ved hendes hovede og talte til hende. Du skal dog være klar over at der KAN ske ting, man ikke er forberedt på. Jeg vidste ikke at der kunne gå 20 minutter før hesten døde, og det tog mig årevis at kunne tale om det. Da dyrlægen gik blev jeg siddende, alene. Jeg GRÆD. Jeg SKREG. Alt det, jeg nok ikke ville have gort hvis det havde siddet nogen ved mig, det gjorde jeg. Da jeg rejste mig og sagde farvel til hende, klippede jeg en tot af hendes hale. Da jeg vendte mig om, måtte jeg smile, for jeg kunne mærke at hun var ved mig, og det har hun faktisk været siden. Jeg kiggede mig aldrig tilbage, det var ikke nødvendigt. På den anden side, blev hendes efterfølger aflivet for 2 år siden, næsten præcis. Det regnede, og dyrlægen var 2 timer forsinket, i hvilke jeg stod i stalden, havde sagt farvel, og blot blev mere og mere fortvivlet. Da hun kom, gik det hele så hurtigt. Der var mange mennesker, og det hele var forfærdeligt. Gør dig selv en tjeneste at få det gjort om morgenen, så du ikke skal vente på en forsinket dyrlæge. Gør dig selv den tjeneste at være til stede så du aldrig skal gætte på hvordan det var. Jeg har altid bedre kunnet acceptere en frygtelig virkelighed end en (måske forskønnet?) fortælling. Knus
jeg valgte at blive, min veninde holdte ham, og dyrlægen stak ham, men jeg stod og så det hele, og jeg er glad for jeg gjorde, fordi det var meget fredsfyldt at se, jeg så han tog sit sidste åndedrat, han kendte os og var trygge ved os, så han lod jo dyrlægen gøre det han skulle. Hvis jeg skulle gøre det om, stod jeg der igen. men denne gang holdte jeg ham nok bare selv. Nu var mine også meget nem når der var dyrlæge, så intet drama fra hans side. Det var hårdt at sige farvel til en hest man havde haft i 12 år ... :/ Men jeg ved i dag det var det bedste for ham Håber du finder ro i det hele
Jeg kører ham op til dyrlægen og der for han fred. Bør man tage skoene af ham inden? Og så beholde skoene? Jeg har aldrig fået aflivet en hest før, det er så svært..  Laver ikke andet end at tude.
Jeg indrømmer gerne, at synet af min hest død, ikke var til at bære for mig, så jeg valgte at køre ham op til dyrlægen og sige farvel der. Et stykke af manen blev klippet af, og det sidste billede jeg har af min dreng, var ham med mulen fedtet ind i æblesnask. Vores dyrlæge var en rigtig god og venlig dyrlæge, så jeg overlod trygt resten til ham.
Jeg tror det bliver sådan at jeg stiller ham og han bliver bedøvet. Og så går jeg væk imens han falder. Tror ikke mit sidste billede af ham skal være at han falder   Det kan jeg ikke klare. Så når han er væk, går jeg tilbage til ham og siger farvel ordenligt og tager noget af halen.
Hvis han skal med Daka, så få skoene taget af, det vil koste dig dobbelt pris hvis han har sko af. Min havde fået sine af, men det var uger før, fordi jeg vidste at han skulle afsted. Min han faldt ikke, han satte sig på røven og lagde sig så, jeg var meget nervøs det er nemlig også den første jeg har fået aflivet. og så lige ham, som jeg troede skulle være der altid ... :/ men som sagt var det så stille og rolig og bestemt ikke voldsomt som jeg havde været bange for Min veninde have vasket ham og rykket man så han var så fin, og jeg fik en stor del af halen med mig, som skal laves til armbånd, et til veinden og et til mig, når jeg kan tage mig sammen til det, kan stadig ikke helt kigge billeder uden at hyle, det var i juli det skete.
Det gør mig ondt du skal af med din mule  Jeg har for 5 uger siden sagt farvel til min store basse   Så ved hvad du skal igennem! Du skal tage skoene af ham for hvis han skal hentes af DAKA koster det ekstra hvis de har sko på. Mvh Kit
Jeg ville tage noget af halen osv inden. Da min Bo var død kunne jeg ikke få mig selv til at tage noget. Det gør mig så ondt Sandra.
Sandra, hvis han er mest tryg ved dig, så bliv hos ham... Så han kan se dig, høre dig, fornemme dig og lugte dig til sidst... Han er ligeglad med at du græder imens.. Det er ikke voldsomt når de ligger sig... Tænker på dig og nødden på mandag!!!!! 
Det er ikke voldsomt fysisk - men meget psykisk. Jeg blev - min hest skulle ikke ende sine dage i andre hænder end mine. Det er mit livs værste men mest rigtige oplevelse. Men hesten lægger sig stille, og er den tryg ved dig og dyrlægen så sker det hele meget roligt og håndterbart.
Jeg var der da Bartok blev aflivet....også da han faldt. Jeg ville ikke gå fra ham. Jeg fik taget hans sko af efter han var aflivet. Sad med hans hoved i skødet da han åndede ud og det er jeg glad for...men ja det er voldsomt.
Da sille blev aflivet, sagde jeg til dyrlægen, at jeg ikke ville se selve faldet. Jeg havde haft hende i 10 år og hun var den stærkeste hest jeg kendte, så det at se hende "gå om kuld" ville være et rigtigt dårligt billede for mig. Så da Sille havde fået sprøjten, tog dyrlægen tovet, og jeg vendte rykken til og gik 3 skridt væk. Da Sille lå ned, gik jeg hen og satte mig ved hendes hoved indtil hun sov ind... Jeg kunne heller ikke klare at skulle se hende falde - og jeg vil ikke anbefale det... Da jeg vendte mig om lå sille et par meter fra hvor hun stod, hvilket vil sige at hun nok har kæmpet lidt for at blive på benene, og det synes jeg ikke man behøver se. Men det er ikke "nødvendigt" at du går langt væk.. Bare lige vend dig om og gå et par skridt. Jeg skal desværre have aflivet min nye hest her i november, og hader mig selv for at skulle hele møllen igennem igen.. Men det bliver ligesom det var med Sille. Måske holder jeg selv tovet, det ser jeg, men ellers får dyrlægen tovet indtil han ligger ned.
Tak for jeres svar og kærlige beskeder både her og på PB. Det varmer rigtig meget i den hårde tid. Jeg får taget de sidste billeder af ham og mig på søndag - samt jeg tager min sidste ridetur på ham her også. Det bliver så hårdt.. Jeg har valgt ikke at se ham vælte/ligge sig ned. Det er ikke det sidste billede i hoveet jeg ønsker af ham..
Da jeg fik aflivet min skønne hest for tre år siden, valgte jeg at være der, mens han blev bedøvet. Da han var bedøvet, overlod jeg det til dyrlægen og min veninde - som også er dyrlæge, men for smådyr. De kom så og hentede mig, da han lå ned. Det var gået helt roligt og let for ham, og han lå, som han gjorde, når han hvilede sig rigtigt godt på folden. Jeg har faktisk et foto fra netop sådan en dag på folden, hvor han ligger på præcis den måde. Det var så rigtigt alt sammen. Vi sad lidt tid ved ham, min veninde og mig plus en anden veninde, som først kunne være der efter aflivningen pga. arbejde. Det er ubeskriveligt hårdt. Jeg har aldrig gjort noget, der var hårdere. Men man kommer igennem det, selvom man ikke tror, at man gør. Jeg havde aftalt med min dyrlægeveninde, at hun sørgede for, at jeg gennemførte det, hvis jeg trak i land, når det kom til stykket. Det skulle gøres, men hold da op.. Uha... Jeg føler virkelig med dig - de sidste hyggestunder, I har sammen nu, vil være dejlige minder bagefter. Også selvom det er næsten umenneskeligt hårdt at gennemleve.
Jeg købte i øvrigt en langstilket rose på vej ud til stalden. Da vi gik fra ham, skulle han jo pakkes ind i presenning, og det var bare lidt lettere at gøre, når jeg kunne flette en rose lidt ind i hans smukke man. Jeg var okay med at pakke ham ind - ellers kunne jeg have fået mine veninder til det, men det føltes okay. Rosen var jeg glad for at kunne lægge hos ham som et lillebitte tak for alt. Jeg fik ideen, fordi jeg engang kom ud til vores stald, da en hest var blevet aflivet. Ejeren havde lagt en buket blomster oven på presenningen. Det var så utroligt rørende, at jeg bare tudede, da jeg så det. En smuk måde at sige farvel og markere, at her ligger ikke bare en hest, men en elsket ven. Og nu tuder jeg igen..
Hej Karina, jeg har endnu ikke selv fået operationen, men jeg har lavet en tråd præcis som din for et godt stykke tid siden, måske kan du finde den igen?  Jeg fik nemlig en masse gode svar! Jeg skal selv have den, når min styrke gider at stå stille. Jeg er 20 år og netop begyndt på universitetet for et år siden. Pga dette, blev min nærsynethed igen værre, fordi jeg læste så meget i forb. med studiet. Så jeg må vente endnu længere tid, da ens syn jo skal have været stabilt i ihvertfald et år mener jeg. Jeg har -5,00 på venstre øje, og -6,25 på højre. Dette betyder, at jeg kan få højre øje opereret for statens regning, da det er så komplet "handicappende". Dette er jeg rigtig glad for, da jeg skal spare op af SU'ens vej  Min far har fået lavet operationen for mange år siden, og han siger, at det er det BEDSTE han nogensinde har gjort for sig selv! Der var ingen komplikationer, hans øjne var lidt tørre i starten, så han skulle dryppe dem med øjen dråber, men det var alt. Ydermere er der lidt mere risiko ved langsynede end nærsynede. Men jeg er 100% sikker, jeg skal have den operation. Jeg er stort set hjælpeløs uden mine briller eller linser, og jeg er ked/ træt af at vågne op om natten og ikke kunne se hvor jeg er, og generelt er jeg træt af at være afhængig af briller og linser. Min far siger det er HELT fantastisk at stå op om morgenen, og bare kunne rejse sig fra sengen. Ikke rode efter briller, ikke proppe linser i. Håber du kunne bruge mit svar 
Jeg blev opereret hos godtsyn i januar måned. Super flinke mennesker, og ikke lange ventetider. Kom til den gratis forundersøgelse, hvor de vurderede om jeg var egnet. Det var jeg. jeg kunne vælge imellem én til 16 tusind, denne var lidt længere tid om at hele, men med mindre risiko for komplikantioner - eller én til 30 tusind, hvor jeg ville kunne se fint dagen efter, men med større risiko for komplikationer. Så jeg tog den til 16, vil hellere have at den er lidt længere tid om at hele, og så med mindre risiko for komplikationer  Operationen foregik ved hovedbanegården i København. Selve operationen tog vel 5-10 minutter, det er ikke så rart at få øjet spærret op på den måde, men ikke noget at råbe op om. Der lugter lidt af brændt hår, når de fikser øjet   lidt gustent.. men det er hurtigt og smertefrit - DOG synes jeg det kunne have været rart at lægen havde talt lidt mere med mig, han kom nærmest bare ind, tændte laseren, fiksede øjet, og gik igen. Tror ikke engang han hilste på mig.. (der var en assistent ved mig hele tiden). Jeg havde det ret fint resten af dagen, kunne ikke holde øjnene åbne særlig længe af gangen, men generelt havde jeg det rigtig godt, og havde ikke ondt. desværre, 1. eller 2. nat, fik jeg kløet mig i øjet mens jeg sov, og fik MEGET ondt herefter, måtte springe op og sprøjte saltvand i øjet, æde nogle flere piller osv. Derefter har det venstre øje drillet lidt, været lidt mere ømt og irriteret end det højre. Jeg kunne ikke se særlig meget i 3-4 dage, havde øjnene lukket nærmest konstant. Det er møg kedeligt at sidde derhjemme og hverken kunne se tv, spille computer eller noget andet, men jeg sov heldigvis enormt meget. Efterfølgende gik jeg med solbriller i 3 ugers tid, når jeg var i skarpt lys, for at passe godt på øjnene. Meget fjollet, midt om vinteren  Nå, men nu er det jo ved at være et godt stykke tid siden. Jeg ser ganske fint nu, kan se tv og spille computer i laaaaang tid uden at blive træt i hovedet, og læser også uden problemer. Jeg føler stadig at min syn er lidt bedre på højre øje end venstre, men ikke noget der generer, overhoved.. Pøj pøj med det 
Jeg blev opereret for to år siden på Hamlet. Staten dækker beløbet hvis du har over+- 6 og da der var over en måneds ventetid kunne jeg frit vælge og er rigtig glad for at have valgt euro eyes på hamlet. Jeg havde - 9,75 på det ene øje og noget lignende på det andet og kom ned på under - 1 og er så glad for det i dag.
Dyrskov: Vorherre bevares, -9,75?! Og JEG føler mig næsten blind med mine -6,25, jeg troede nærmest ikke det kunne komme så højt op som 9! Hvor må det have været forfærdeligt, virkelig godt du fik det ordnet! Men skal du stadig bruge briller når du læser, eller ser du helt fint med de -1?
Jo tak jeg var også stærblind...jeg bruger slet ikke briller. Det er meget man skal dryppe øjne i starten det skulle jeg lige vænne mig til det er pga nerven til tårekanalen midlertidigt bliver ødelagt og så skal gendanne sig selv. Udover det må øjnene ikke få sol fik gratis et par flotte 400 uv briller med. Det er så fantastisk at være fri for briller så go for it !
Det lyder jo positivt alt sammen, nu for jeg jo blot mere mod på operarionen. Det er stadig en stor beslutning:-) Er der slet ingen med bivirkninger af dem jeg nok helt ikke vil hører om?
Altså det jo mega besværligt at dryppe øjne konstant i starten og du tåler ikke sol eller støv. Du kan vel risikere at blive natteblindhed jeg ser ikke lige så godt i mørke men det er ikke så slemt som i starten.
Her -14 på det ene og -12 på det andet øje. Sidst i oktober skal jeg til forundersøgelse i Århus for at få afklaret om jeg kan få en linseoperation. Det er en udskiftning af linsen ligesom ved grå stær. Håber, for med de styrker er det lidt svært at blive korrigeret ordentligt.
Glemete helt at spørge om der er nogen, der har prøvet den metode?
Den OP jeg fik for snart 7år siden er det bedste jeg har gjort for mig selv. For at svare på din spørgsmål:  tjek tirsdag- OP fredag samme uge.  dengang hed klinikken vidstlasersyn.dk, liggeri KBH/Pan Optik huset, er idag en del af Memira  ca 7 år  jeps var som i TV, dvs når man ser udsendelse hvor folk rejser sig og siger oh my God I can see- sådan var det virkelig.  absolut ingen.  nixen. har dog nu -0,25 igen på det ene øje- så om op skal nok ske inden for et par år, for linser vil jeg ikke have igen. Det holder jo ikke hele livet, dvs ens syn forandrer sig med alderen. Jeg ahvde -5,75 inden OP. Kunne ikke længer tåle linser dvs slimhinderne var slidt op under øjenlåget efter knap 20år med linser. Betalte selv for OP- og vil til enhver tid gøre det igen. Gud hvor er det fedt at kunne se alt hele døgnet. Før tog jeg linserne ud når jeg gik i seng, dvs kunne intet se når jeg stod op før jeg havde linserne i igen. Just do it !
Jeg kan godt se nu, at jeg ikke er blind, som jer andre, da jeg "kun" har -4 og -3,5. Men jeg ville så gerne ønske, at jeg kunne vågne op om morgenen og så kunne se, uden at jeg skal have kontaktlinser på. Jeg har bare hørt, at hvis man får lavet en øjenoperation, så er der stadig mulighed for at kunne få grå stær, og gør man det, så har man ikke mulighed for at blive opereret for det. Er der nogle, der kan be- eller afkræfte det? Mvh Sofie
din hornhindes tykkelse afgør hvor mange gange du kan få en OP- uanset hvad du skal have den for. Nogen kan slet ikke få en OP- andre kan få flere. Jeg er en af de heldige der godt kan få en ny OP- men om jeg kan få en 3. ved jeg ikke. Men helt ærligt- helelre 20-30 år med perfekt syn end hjælp til grå stær der måske aldrig kommer. Karina
Jeg har lige i en anden forbindelse skrevet noget om öjenoperationer: Lasek eller lasik laserøjenoperationer, findes der et valg? Laseroperationer er blevet meget populære, fordi det virker enkelt og ligetil. Men hvad mange ikke ved før de konsulterer en klinik er, at der grundlæggende er 2 slags operationer; lasek og lasik. Måske årsagen til, at man hører så modsigende historier fra folk om tiden efter operationen. Grundlæggende er de 2 operationer ret ens. Begge operationer foregår i lokal bedøvelse, selve operationen er smertefri og meget hurtigt overstået . Fælles for begge metoder er også at man skal have sunde og raske øjne. Synet må ikke have været i forandring det sidste år, visse kliniker kræver 2 år og man skal være over 18 år. Er man gravid, ammer , har diabetes eller dårligt immum forsvar er man heller ikke et emne til operation. Lasik er den mest almindelige operation, man kommer oftest til at se bedre allerede efter få timer. Operation foregår med at man løfter en lille flap på hornhindens overflade som man opererer gennem, herefter lægges flappen på plads igen. En lasik laseroperation kræver en tykkere hornhinde end ved Lasek. Der er lidt større chance for komplikationer med lasik, da man laver et egentligt indgreb i øjet. Tilgengæld kan man gå ind og operere grovere bygningsfejl med denne metode. Den nye Esi-lasik som visse kliniker anvender gør at man laver en tyndere flap. Det betyder en hurtigere heling af øjet og minimerer risikoen for at flapen skal løsne sig senere hen. Lasek, også kaldet PRK er den lidt mere gammeldags form for laseroperation. Men alligevel ikke dårligere end Lasik. Man opløser man hornhindens overflade, der derefter bliver skubbet til side inden man begynder den egentlige operation. Herefter bliver det naturlige hornhindelag skubbet på plads igen. Dette gør at øjet heler i et mere naturligt miljø. Tilgengæld har denne metode en langsommere helings proces, det kan tage op til 6 måneder før synet er helt perfekt. Man skal også forvente en lidt længere sygeskrivnings periode, end ved en lasik operation, da synet kan være sløret den første uge . På grund af dette kan man bare få opereret et øje ad gangen. Det er lidt mere smertefuldt efter operationen end lasik metoden, men til gengæld bliver resultatet ofte mere præcist på sigt. Det skal jo betales også. Det er en jungle med varierende priser. Det bliver ikke lettere af, at der efterhånden er en del forskellige slags lasek og lasik måder at operere på. Lasek er de fleste steder billigere, mens visse kliniker har samme pris. Er man meget nærsynet har man mulighed for at få betalt operation af det offentlige. Sygesikringen Danmark giver tilskud hvis man er i den rigtige gruppe. Klinikerne kan oplyse nærmere om reglerne. Inden man fordyber sig mere i dette meget omfattende emne som øjenlaseroperationer er, vil det være en god ide`at få en undersøgelse på en anerkendt klinik. Det er jo ikke sikkert at man behøver at læse så meget om lasek, hvis det er lasik operation, man er bedst egnet til. Eller i visse tilfælde ingen af delene.
Du må endelig skrive hvordan det går!!
Hej Jeg skal til Tyrkiet Izmir den 11-14 okt. med kirurgi rejser og ha fixet mine øjne.  Ser meget frem til det. Jeg skal have en Lasik inkl. disse to Herhjemme ville det blive 30.000 kr hos Mimira og dernede skal jeg af med knap 16.000,- Og de har noget mere erfaring og er længere fremme i teknologien, end herhjemme.
min far har haft stær og har fået udskiftet linsen i øjet.. Han bruger kun briller når han læser og det er først kommet her et par år efter, hans syn var jo ikke uændret, men med stær var han nød til at blive op.. De eneste gener han havde er dem andre i tråden fortæller om, nemlig tørre øjne der skulle dryppes og at han slet ikke tålte skarp lys de første 14 dage..